CELEX: 62009TN0107
Language: sk
Date: 2009-03-12 00:00:00
Title: vec T-107/09: Žaloba podaná 12. marca 2009 — Spojené kráľovstvo/Komisia

16.5.2009   
            
            
               SK
            
            
               Úradný vestník Európskej únie
            
            
               C 113/40
            
         Žaloba podaná 12. marca 2009 — Spojené kráľovstvo/Komisia
   (vec T-107/09)
   2009/C 113/81
   Jazyk konania: angličtina
   
      Účastníci konania
   
   
      Žalobca: Spojené kráľovstvo Veľkej Británie a Severného Írska (v zastúpení: V. Jackson, splnomocnený zástupca, za právnej pomoci: T. Eicke, barrister)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               čiastočne zrušiť rozhodnutie Komisie 2008/960/ES z 8. decembra 2008, ktorým sa z financovania Spoločenstvom vylučujú niektoré výdavky vynaložené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF) a v rámci Európskeho poľnohospodárskeho záručného fondu (EPZF) (1), a to v rozsahu, v akom má toto rozhodnutie za následok opravu schémy štátnej pomoci pre ovocie a zeleninu v neprospech Spojeného kráľovstva z dôvodu údajných nedostatkov kontrolného systému (neposkytnutie technických prostriedkov), pokiaľ ide o uznanie organizácií výrobcov vytvorených pred rokom 2002, a
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Predmetnou žalobou sa žalobca domáha čiastočného zrušenia rozhodnutia Komisie 2008/960/ES z 8. decembra 2008, ktorým sa z financovania Spoločenstvom vylučujú niektoré výdavky vynaložené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF) a v rámci Európskeho poľnohospodárskeho záručného fondu (EPZF) z dôvodu, že Komisia nesprávne vyložila a uplatnila článok 11 ods. 2 písm. d) nariadenia Rady č. 2200/96 (2), keďže bola toho názoru, že vláda Spojeného kráľovstva nedodržala podmienky stanovené v tomto ustanovení pre uznávanie organizácií výrobcov v odvetví ovocia a zeleniny.
   Žalobca sa domnieva, že reštriktívny výklad článku 11 ods. 2 písm. d) nariadenia Rady č. 2200/96 zo strany Komisie, o ktoré sa opierajú relevantné aspekty napadnutého rozhodnutia, nie je v súlade so znením, ani s predmetom a účelom tohto ustanovenia.
   
      (1)  Oznámené pod číslom K(2008) 7820, Ú. v. EÚ L 340, s. 99.
   
      (2)  Nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (Ú. v. ES L 297, s. 1).